open-index/open-wikipedia-markdown huggingface dataset:
இந்தியாவில் குளிர்கால விளையாட்டுக்கள்

இந்தியாவில் இமயமலைப் பகுதிகளில் குளிர்கால விளையாட்டுக்கள் எப்போதும் நடக்கக்கூடியவையாகும் . குல்மார்க், காஷ்மீர் மற்றும் மணாலி ஆகிய இடங்களில் பனிச்சறுக்கு போட்டிகள் ஒவ்வொரு குளிர்காலத்திலும் நடைபெறும். ஜம்மு மற்றும் காஷ்மீர், இமாச்சலப் பிரதேசம், உத்தரகாண்ட் (முன்னர் உத்தராஞ்சல்), சிக்கிம் மற்றும் அருணாச்சலப் பிரதேசம் ஆகிய வட மாநிலங்களில் குளிர்கால விளையாட்டுக்கள் மிகவும் இயல்பானவையாகும். பனிச்சறுக்கு, பனி ரக்பி, பனி சைக்கிள் ஓட்டுதல் மற்றும் பனி கால்பந்து ஆகியவை இந்தியாவில் விளையாடப்படும் குளிர்கால விளையாட்டுக்களில் சில. 1998 முதல் குளிர்கால ஒலிம்பிக்கில் இந்தியா லூஜில் பங்கேற்றாலும் பனிச்சறுக்கு விளையாட்டு இந்தியாவில் மிகவும் பிரபலமானது. இந்திய பண்ட்டீ  விளையாட்டு கூட்டமைப்பின்  தலைமையகம் இமாச்சலப் பிரதேசத்தில் உள்ள மண்டியில் உள்ளது.  எனப்படும் மேம்படுத்தப்பட்ட வடிவத்தில் இன்னும் பெரிய அளவில் இங்கே விளையாடப்படுகிறது.

சர்வதேச குளிர்கால விளையாட்டு போட்டிகளில் (ஆசிய தங்கம் 2011, ஆசிய வெள்ளி 2009, ஆசிய வெண்கலம் 2008 , ஆசிய வெள்ளி (இரட்டையர்) 2005, ஆசிய வெண்கலம் (ஒற்றையர்) 2005)  போட்டிகளில் பதக்கங்களை வென்ற ஒரே இந்தியர் சிவ கேசவன் ஆவார். ஆறு ஒலிம்பிக் விளையாட்டுகளில் கலந்து கொண்டுள்ள அவர், தற்போது 134.4 கிமீ/ம என்ற  வேகத்தில் சென்று ஆசிய வேக சாதனையும்  படைத்துள்ளார்.  இந்த சாதனை அவரை ஆசியாவிலேயே அதிவேக மனிதன்  என்ற பெருமைக்கு ஆக்கியது

பனிச்சறுக்கு மலையேறுதல் என்பது பனிச்சறுக்கு விளையாட்டின் மற்றொரு வடிவமாகும், இது பொதுவாக தொலைதூர குளிர் பிரதேச பகுதிகளில் நடத்தப்படுகிறது. பனிச்சறுக்கு வீரர்கள் தேர்வுசெய்யக்கூடிய தொடக்க நிலை மற்றும் இடைநிலை சரிவுகள் உள்ளன. இது ஒரு வகையான வன பனிச்சறுக்கு. தொலைதூர குளிர் பிரதேச பகுதிகளில்இது நடைபெறுவதால் பேக் கன்ட்ரி ஸ்கீயிங் என்றும் அழைக்கப்படுகிறது. இது காஷ்மீரில் 1979 ஆம் ஆண்டில் அறிமுகப்படுத்தப்பட்டது, இரண்டு உள்ளூர் பனிச்சறுக்கு வீரர்களான முஹம்மது யூசுப் மற்றும் மெஹ்ராஜ் தின் ஆகியோர் லிடர் பள்ளத்தாக்குக்கு ஸ்கை-டூரிங் பயணத்தை மேற்கொண்டனர். 1984 ஆம் ஆண்டில் முஹம்மது யூசுஃப் தலைமையிலான 10 சறுக்கு வீரர்கள் அடங்கிய குழு, லிடர் பள்ளத்தாக்கிலிருந்து சிந்து பள்ளத்தாக்குக்கு சன்மௌஸ் கணவாய் வழியாக ஒரு பயணத்தை மேற்கொண்டது. அது இன்னும் சாதனையாகவே உள்ளது. இப்படியாக பயணங்களாக ஆரம்பிக்கப்பட்ட இந்த  பனிச்சறுக்கு மலையேறுதல்  விளையாட்டு காலப்போக்கில் ஒரு போட்டிபோடும்  விளையாட்டாக மாறிவிட்டது. இத்தகைய விளையாட்டுக்கான சாம்பியன்ஷிப் போட்டிகள் ஐரோப்பாவில் தொடர்ந்து நடத்தப்படுகின்றன.

## மேற்கோள்கள்


பகுப்பு:இந்தியாவில் விளையாட்டு
திப்ராலாந்து

**திப்ராலாந்து** (**Tipraland**), வடகிழக்கு இந்தியாவில் உள்ள திரிபுரா மாநிலத்தில் வாழும் பூர்வகுடிகள் கோரும் தனி மாநிலம் ஆகும். திரிபுரா பழங்குடியினருக்கான தன்னாட்சி மாவட்டங்கள் மற்றும் அதனைச் சுற்றிய பகுதிகளை ஒன்றிணைத்து திப்ராலாந்து எனும் பெயரில்திப்ராலாந்து மாநிலக் கட்சி மற்றும் திரிபுரா பூர்வகுடி மக்கள் முன்னணியினர்தனி மாநிலம் கோருகின்றனர். திரிபுரா மாநிலத்தில் திப்ராலாந்து பகுதி 68% பரப்பளவும், திரிபுரா மக்கள் தொகையில் மூன்றில் ஒரு பகுதி கொண்டது.

## தனி மாநிலக் கோரிக்கைக்கு காரணங்கள்
1947 இந்திய விடுதலை மற்றும் 1971 வங்காளதேச போரின் போது இலட்சக் கணக்கான இந்து சமயம் சார்ந்த வங்காள மொழி பேசும் மக்கள் தற்போதைய வங்காள தேசத்திலிருந்து திரிபுரா பகுதிக்கு அகதிகளாக குடிபெயர்ந்தனர். இதனால் இம்மாநிலத்தின் பூர்வகுடி மக்களை விட, புலம் பெயர்ந்த வங்காள மக்களின் மக்கள் தொகை அதிகரித்துவிட்டதால், வங்காளிகள் திரிபுரா மாநிலத்தை ஆளும் நிலை ஏற்பட்டுள்ளது. எனவே இம்மாநிலத்தின் பூர்வகுடி நிலப்பகுதிகளை, பூர்வகுடிகளான திரிபுரி பூர்வகுடி மக்களே ஆளும் வகையில் திப்ராலாந்து எனும் தனி மாநிலக் கோரிக்கை எழுந்துள்ளது.

## மக்கள் தொகை பரம்பல்

2011ல் திரிபுரா பழங்குடியினருக்கான தன்னாட்சி மாவட்டங்களில் மக்கள் தொகை 12,16,465. அதில் பூர்வகுடி பழங்குடியினர் 10,21,560 (83.4%) ஆகவுள்ளனர்.

1947 இந்திய விடுதலையின் போது இலட்சக் கணக்கான இந்து சமயம் சார்ந்த வங்காள மொழி பேசும் மக்கள் கிழக்கு பாகிஸ்தான் எனும் தற்போதைய வங்காள தேசத்திலிருந்து திரிபுரா பகுதிக்கு அகதிகளாக குடிபெயர்ந்தனர்.

1971 வங்காளதேச போரின் போது இலட்சக் கணக்கான இந்து சமய வங்காள மக்கள் திரிபுராவில் புலம்பெயர்ந்தனர்.

## மேற்கோள்கள்

## வெளி இணைப்புகள்
* Tipraland: Demand for Separate State
* Tripura Teer 

பகுப்பு:திரிபுரா
மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

அந்த ஆண்டின் சிறந்த நடிகரை அங்கீகரிப்பதற்காக, மேற்கு வங்க திரைப்பட பத்திரிகையாளர் சங்கத்தின் **சிறந்த துணை நடிகருக்கான விருது**, அதன் வருடாந்திர சங்க விருதுகளின் ஒரு பகுதியாக, மேற்கு வங்க திரைப்பட பத்திரிகையாளர் சங்கத்தால் ஆண்டுதோறும் வழங்கப்பட்டு வருகிறது.

## வெற்றியாளர்களின் பட்டியல்

## போட்டியிட்டோர்

### 2017

* **சாஹேப் பீபி கோலத்திற்கு ரித்விக் சக்ரவர்த்தி**
* சினிமாவாலாவுக்கு அருண் குஹாதகுர்தா
* சுல்பிகாருக்கு தேவ்
* கேலோர் கீர்த்திக்கு ஜிஷு சென்குப்தா
* காவ்டோவுக்கு ராகுல் பானர்ஜி

### 2018

* **பிஷோர்ஜனுக்கு கௌசிக் கங்குலி**
* போஸ்டோவுக்கு பரண் பந்தோபாத்யாய்
* துர்கா சோஹாய்க்கு கௌசிக் சென்
* அசமப்தாவுக்கு பிராத்யா பாசு
* மெஸ்ஸிக்கு ராணா மித்ரா
* சாயா ஓ சோபிக்காக ரித்விக் சக்ரவர்த்தி

### 2019

* **உமாவுக்கு அஞ்சன் தத்**
* ரோங்பெரோங்கர் கோர்ஹிக்காக சோஹம் சக்ரவர்த்தி
* குப்தோதோனர் சந்தனேவில் அர்ஜுன் சக்ரபர்த்தி
* அஹரே மோனில் அடில் ஹுசைன்
* பூபாவில் கமலேஷ்வர் முகர்ஜி
* பாக் போந்தி கேலாவில் சாந்திலால் முகர்ஜி

### 2020

* **கேதாரத்திற்கு ருத்ரனில் கோஷ்**
* மஹாலயாவுக்கு சுபோமோய் சாட்டர்ஜி
* இறுதியாக பலோபாஷாவிற்கு அனிர்பன் பட்டாச்சார்யா
* சுர்ஜோ ப்ரிதிபீர் சார்டிக் கோருக்காக அஞ்சன் தத்
* மஹாலயாவுக்கு ஜிஷு சென்குப்தா

## மேலும் பார்க்கவும்

* சிறந்த நடிகருக்கான மேற்கு வங்க திரைப்பட பத்திரிகையாளர் சங்க விருது
* சிறந்த நடிகைக்கான மேற்கு வங்க திரைப்பட பத்திரிகையாளர் சங்க விருது
* மேற்கு வங்க திரைப்பட பத்திரிகையாளர் சங்க விருதுகள்
* இந்திய சினிமா

## குறிப்புகள்

பகுப்பு:இந்திய விருதுகள்
பிவிஆர் சினிமாஸ்

**பி.வி.ஆர் லிமிடெட்** (பிரியா வில்லேஜ் ரோட்ஷோ லிமிடெட்), **பிவிஆர் சினிமாஸ்** என்ற பெயரில் வணிகம் செய்து வருகிறது. இது ஒரு சங்கிலித் தொடர் திரையரங்களை கொண்ட நிறுவனம் ஆகும். இந்நிறுவனம் இந்தியாவில் அரியானா மாநிலத்தில் குருகிராம் எனும் இடத்தை தலைமையிடமாக கொண்டது. புது டெல்லியில் 1997 ல் சாகேத் எனும் இடத்தில் தனது முதல் திரையரங்கை  நிறுவியது. ஏறதாழ 75 நகரங்களில், 173 திரையரங்க வளாகங்களில், 854 திரைகளை இயக்குகிறது.

## மேற்கோள்கள்

## புற இணைப்புகள்
* pvrcinemas
* inoxmovies

பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
கலிங்க ரத்னா விருது

**கலிங்க ரத்னா விருது** என்பது 2007 ம் ஆண்டில் இருந்து  புகழ்பெற்ற ஒடியா இலக்கிய அமைப்பான **சரளா சாகித்ய மன்ற**த்தால்  நிறுவப்பட்ட ஒரு விருது. தேசிய/சர்வதேச அளவில் கல்வி சம்பந்தப்பட்ட துறையில் குறிப்பிடத்தக்க பங்களிப்பைச் செய்த தகுதிவாய்ந்த ஒடிசா நபருக்கு இது ஆண்டுதோறும் வழங்கப்படுகிறது.  

**ஒடியா மொழியின் தந்தை** என்ற பட்டத்தைப் பெற்ற சரளா தாஸ், ஒடிய மொழி மற்றும் கலாச்சாரத்தை வளப்படுத்தியவர் மேலும் ஒடிய மொழியில் மகாபாரதம் நூலை 15ம் நூற்றாண்டில் அவரது தனித்துவமான நடை மற்றும் மொழியியலில் எழுதியவர் ஆவர். அவரின் இலக்கிய, கலை பெருமைகளை பறைசாற்றும் அமைப்பாக அமைக்கப்பட்டுள்ள சரளா சாகித்ய மன்றம் ஆண்டுதோறும் ஒடிய கல்வி, இலக்கியம், கலை மற்றும் கலாச்சார துறைகளில் சிறப்பாக பங்கேற்றுள்ள தனி நபர்களுக்கோ, கூட்டமைப்பிற்கோ வழங்கும் விருதே இந்த கலிங்க ரத்னா விருதாகும்.

கலிங்க ரத்னா விருது, சரஸ்வதி தேவியின் ஒரு வெள்ளி சிலை, விருது பதிக்கப்பட்ட செப்புப் தகடு மற்றும் சால்வை ஆகியவைகளைக் கொண்டுள்ளது. 
## விருது பெற்றவர்கள்

*2021 -  பிஸ்வபூசன் ஹரிசந்தன் ஆந்திர கவர்னரான இவரின் ஒரிய இலக்கியத்திற்கான பங்களிப்பிற்காக இந்திய துணைக் குடியரசுத் தலைவர் எம். வெங்கையா நாயுடுவால் 02.04.21 கட்டாக்கில் உள்ள சரளா பவனில் நடைபெற்ற நிகழ்ச்சியில் வழங்கப்பட்டது. 
* 2018 - டாக்டர் திரிலோச்சன் பிரதான் 
* 2012 - விஞ்ஞானி. சித்த ரஞ்சன் மிஸ்ரா - ஒடியா கலாச்சாரத்தின் வளர்ச்சிக்கான பத்திரிகை மற்றும் பாரம்பரியதிற்காக  ஒடிசா உயர்நீதிமன்றத்தின் முன்னாள் மாண்புமிகு நீதிபதி எம்.பாபண்ணா அவர்களால் டிசம்பர் 12, 2012 அன்று புவனேஸ்வரில் வழங்கப்பட்டது. 
* 2011 - ரமாகாந்த் ராத் - ஒரிய இலக்கியத்தில் மிகவும் புகழ்பெற்ற நவீனத்துவக் கவிஞர்களில் ஒருவர். 

## மேற்கோள்கள்

பகுப்பு:இந்திய விருதுகள்
மகிளா பக்சு

***மகிளா பக்சு*** (*Mahila Paksh*) என்பது மத்தியப் பிரதேசத்தில் உள்ள குவாலியரிலிருந்து இந்தியில் வெளியிடப்படும் இந்தியப் பெண்கள் செய்தித்தாள் ஆகும். பெண்களுக்கு எதிரான குற்றங்கள் முதல் பல்வேறு துறைகளில் பெண்கள் பெற்ற வெற்றி வரையிலான சிக்கல்களையும் பாடங்களையும் உள்ளடக்கிய செய்திகளை இது வெளியிடுகிறது. இந்த செய்தித்தாள் சிறீவசுதவா குடும்பத்தினரால் வெளியிடப்பட்டது. ஆண்டுக்கு இரண்டு டாலர்கள் மற்றும் ஐம்பது செண்டு என்ற கட்டணத்தில் நபர்களைச் சந்தாதாரர்களை இணைப்பதன் மூலம் செயல்படுகிறது.

மகிளா பக்சு நாளிதழின் தலைமை ஆசிரியர் சாம்ன்வி குமார் கருத்தின்படி, இந்தப் பத்திரிகையின் நோக்கமாக, "பெண்களுக்கு சமூகப் பிரச்சினைகளைப் பற்றிய விழிப்புணர்வை ஏற்படுத்துவது மட்டுமல்லாமல், தங்களைப் பற்றிய விழிப்புணர்வை ஏற்படுத்துவதாகும். பெண்கள் தங்களைப் புரிந்துகொள்வதில்லை மற்றும் தங்களின் திறனை உணர்வதில்லை. இவர்களின் திறன், திறமை மற்றும் மகளிரின் திறனை  மற்றவர்கள் அங்கீகரிக்க வேண்டும் மகளிர் தங்கள் சொந்த சுதந்திரமான முடிவுகளை தங்களை உணர்ந்தால் தான் எடுக்க முடியும்" என்பதாகும்.

இந்தச் செய்தித்தாள் இந்தியா முழுவதிலிமிருந்து பெண்களின் வெற்றிக் கதைகளைப் பதிவு செய்கின்றது. ஆனால் ஒப்பீட்டளவில் உரிமையற்ற மற்றும் பொதுவாக அவர்களின் உணர்வுகள் அல்லது சூழ்நிலைகளைப் பற்றிப் பேசுவதைத் தடுக்கும் ஏழை மற்றும் கல்வியறிவற்ற பெண்களால் தொகுக்கப்பட்ட பல கதைகளும் இதில் அடங்கும். இக்கதைகள் அனைத்தும் தொகுப்பாசிரியர்கள் உதவியுடன் வெளியிடப்படுகின்றன. இது குறித்து பெண்களுக்குப் பயிற்சியும் அளிக்கப்படுகின்றன.

மத்தியப் பிரதேச மாநில மகளிர் ஆணையர் காந்தா தோமர், மகிளா பக்சு குறித்து, "மகிளா பக்சு பெண்களின் பல்வேறு பிரச்சனைகளை முன்வைக்கும் மத்தியப் பிரதேசத்தின் தனித்துவமான செய்தித்தாள். இந்த செய்தித்தாளின் முன்முயற்சிகள் மூலம், இப்பகுதியில் பல்வேறு நடவடிக்கைகளை மேற்கொள்ள எங்களுக்கு நிறைய உதவிகள் கிடைத்துள்ளன. ஆண் ஆதிக்க சமூகத்தில் இந்த மகளிர் பத்திரிகை மகளிர் மேம்பாட்டிற்கு அற்புதமான பணியினைச் செய்கிறது" எனக் கருத்து தெரிவிக்கின்றார்.

## மேற்கோள்கள்

* இந்தியாவின் முதல் பெண்களை மையமாகக் கொண்ட கட்டுரை. ஆசியா நியூஸ் இன்டர்நேஷனல், 2007.
* க்ளீன், லாரன் டி. செப்டம்பர் 30, 2007. இந்தியா பேப்பர் ஒதுக்கப்பட்ட பெண்களை நிருபர்களாக தட்டுகிறது.
* குல்லர், மிருது மற்றும் பாப் கார்பீல்ட். மே 4, 2007. அவர்களின் உரிமைகளுக்காக எழுதுதல். ஊடகத்தில்: தேசிய பொது வானொலி .
பகுப்பு:மகாராட்டிரத்தில் ஊடகம்
பகுப்பு:இந்தியாவில் பெண்ணியம்
கோயம்புத்தூர் மாநகர மேயர்கள் பட்டியல்

**கோயம்புத்தூர் மேயர்** (*List of mayors of Coimbatore*) என்பவர் தமிழ்நாட்டின் கோயம்புத்தூர் மாநகரத்தின் முதல் குடிமகன் ஆவார்.  தேர்ந்தெடுக்கப்பட்ட அரசியல்வாதியான இவர், கோயம்புத்தூர் மாநகராட்சியின் மாமன்ற உறுப்பினர்கள் 99 பேருடன் நகரின் தலைமை நிர்வாகியாக உள்ளார். 

கோயம்புத்தூரின் மேயராக தற்போது 4 மார்ச் 2022 முதல் ஏ. கல்பனா  உள்ளார்.  

முன்பு மேயர் நேரடியாக வாக்காளர்களால் தேர்ந்தெடுக்கப்படுவந்தனர். மாமன்ற உறுப்பினர்களிடையே நடக்கும் மறைமுகத் தேர்தலில் மேயர் தேர்ந்தெடுக்க ஏதுவாக அந்தமுறை 2006ல் இது தற்காலிகமாக நீக்கப்பட்டது. இந்திய தேர்தல் ஆணையத்தின் பரிந்துரையின் பேரில் 2011 இல் நேரடித் தேர்தல் நடைமுறை மீண்டும் கொண்டுவரப்பட்டது.  ஆனால் தற்போது மீண்டும் மாமன்ற உறுப்பினர்களால் மறைமுகத் தேர்தல் வழியாக மேயர் தேர்ந்தெடுக்கப்படும் முறை 2022 ஆம் ஆண்டு மீண்டும் கொண்டுவரப்பட்டுள்ளது.

மேயரின் உத்தியோகபூர்வ அலுவலகம் ஆர். எஸ். புரத்தில் உள்ள வெங்கடசாமி சாலையில் கிழக்கு பகுதியில் உள்ளது. 

## மேயர்களின் பட்டியல்
முதல் மேயர் 1996 இல் தேர்ந்தெடுக்கப்பட்டார். 2022 நிலவரப்படி, ஆறு மேயர்கள் தேர்ந்தெடுக்கபட்டுள்ளனர்.  அவர்களில் தமிழ் மாநில காங்கிரசிலிருந்து ஒருவர், அ.தி.மு.க.விலிருந்து மூவர், இ.தே.கா.விலிருந்து ஒருவர், தி.மு.க.விலிருந்து ஒருவர் என தேர்ந்தெடுக்கப்பட்டுளனர்.

## வெளி இணைப்புகள்

* கோவை மேயர் 

## மேற்கோள்கள்

பகுப்பு:கோவை மக்கள்
பகுப்பு:கோயம்புத்தூரின் மேயர்கள்
தலித் பெண்களின் தேசியக் கூட்டமைப்பு

**தலித் பெண்களின் தேசியக் கூட்டமைப்பு** (*National Federation of Dalit Women*) என்பது பன்னாட்டு அளவில் தலித் பெண்களின் உரிமைகளை மேம்படுத்துவதற்காக அர்ப்பணிக்கப்பட்ட ஒரு அரசு சாரா அமைப்பாகும். தலித் பெண்களின் தேசியக் கூட்டமைப்பு 1995-ல் ரூத் மனோரமாவால் நிறுவப்பட்டது.

## வரலாறு
தலித் பெண்களுக்கான தேசியக் கூட்டமைப்பு ஒரு யோசனை 1993-ல் ரூத் மனோரமா பெங்களூரில் தலித் பெண்களுக்கு எதிரான நடைபெற்ற வன்முறை விசாரணையை ஏற்பாடு செய்ய நேரத்தில் உருவானது. தலித் பெண்களின் தேசியக் கூட்டமைப்பு 1995-ல் நிறுவப்பட்டது. பின்னர் பெய்ஜிங்கில் நடந்த உலக மகளிர் மாநாட்டில், மனோரமா தலித் பெண்களின் தேசியக் கூட்டமைப்பின் பிரதிநிதியாகப் பங்கேற்றார்.

தலித் பெண்களின் தேசியக் கூட்டமைப்பு, தேசிய மற்றும் மாநில அளவிலான குழுக்களை உருவாக்குதல், தலித் மக்களுக்கு எதிரான குற்றங்களைக் கண்காணித்தல், வளங்களை உருவாக்குதல் மற்றும் தலித் பெண்களின் கல்விக்கான உதவித்தொகை வழங்குதல் உள்ளிட்ட பல ஆரம்ப இலக்குகளைச் செயல்படுத்திய. 2001-ல், மனோரமாவுடன் தலித் பெண்களின் தேசியக் கூட்டமைப்பினர் இனவெறிக்கு எதிரான உலக மாநாட்டில் பங்கேற்றார். இதில், இவர்கள் "ஜாதிப் பாகுபாட்டை உலகளாவிய அதிர்வலைகளை உருவாக்கும் வகையில் மொழிபெயர்த்து விவாதித்தார்கள்."  2006ஆம் ஆண்டில், தலித் பெண்களின் தேசியக் கூட்டமைப்பு, தலித் மனித உரிமைகளுக்கான தேசிய பிரச்சாரத்துடன்  தலித் பெண்களுக்கு எதிரான வன்முறைகள் குறித்த முதல் தேசிய மாநாட்டை புது தில்லி நகரில் நடத்தியது.

## பணிகள்
தலித் பெண்களின் தேசியக் கூட்டமைப்பு மதச்சார்பற்ற, ஜனநாயகக் கட்டுப்பாட்டிற்கு உட்பட்டது. தலித் பெண்களின் பிரச்சினைகளில் செயல்படுகிறது. தேசிய மற்றும் பன்னாட்டு அளவில் தலித் பெண்களைப் பிரதிநிதித்துவப்படுத்துகிறது. தலித் பெண்களின் தேசியக் கூட்டமைப்பு, உள்ளூர் மற்றும் பிராந்திய தலித் பெண்கள் குழுக்களுடன் இணைந்து அங்குள்ள பிரச்சினைகள் தீர்ப்பதில் ஒருவருக்கொருவர் கருத்துகளைப் பகிர்ந்து கொள்கின்றனர். தலித் பெண்களின் தேசியக் கூட்டமைப்பு, பெண்களுக்கு எதிரான வன்முறைக்குச் சட்ட நடவடிக்கைகளை மேற்கொள்ள உதவுகிறது. தலித் பெண்களுக்கான தலைமைத்துவ வாய்ப்புகளை வழங்கவும் உதவுகிறது.

## மேற்கோள்கள்

### ஆதாரங்கள்
* 
* 

பகுப்பு:இந்தியாவில் பெண்ணியம்
பகுப்பு:தலித்திய அரசியல்
ஏ. கல்பனா

**ஏ. கல்பனா** (*A. Kalpana*) என்பவர் தமிழ்நாட்டின் கோயம்புத்தூர் மாநகரின் ஆறாவது மற்றும் தற்போதைய மேயராக உள்ளவர். இவர் திமுகவைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தின் கணபதி பி. ராஜ் குமாரைத் தொடர்ந்து 2022 இல் நகரில் நடைபெற்ற உள்ளாட்சித் தேர்தலுக்குப் பிறகு நகரின் முதல் பெண் மேயராக பதவியேற்றார்.

## மேயர் தேர்தல்
2022-ம் ஆண்டு கோவை மாநகர மேயர் தேர்தலில் திமுக சார்பில் ஏ. கல்பனா 96 மாமன்ற உறுப்பினர்களின் ஆதரவுடன் மறைமுகத் தேர்தலில் வெற்றி பெற்றார்.

## குறிப்புகள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:கோயம்புத்தூரின் மேயர்கள்
கணபதி ப. ராஜ்குமார்

**கணபதி ப. ராஜ்குமார்** (*Ganapathi P. Raj Kumar*) என்பவர்  2011-16 ஆண்டு காலகட்டத்தில் தமிழ்நாட்டின் கோயம்புத்தூர் மாநகரின் 5வது மேயராக இருந்தவர் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த செ. மா. வேலுச்சாமிக்கு அடுத்தபடியாக இப்பபதவிக்கு தேர்ந்தெடுக்கப்படார். இவர் உள்ளாட்சித் தேர்தலில் பாரதிய ஜனதா கட்சின் நந்தகுமாரை தோற்கடித்து மேயரானார். இவர் அதிமுக கட்சியைச் சேர்ந்தவராவார், 2021 டிசம்பர் 21-ம் தேதி அதிமுகவில் இருந்து விலகி திமுகவில் இணைந்தார். இந்தியப் பொதுத் தேர்தல் 2024-ல் கோயம்புத்தூர் மக்களவை தொகுதியில் திராவிட முன்னேற்றக் கழகத்தின் வேட்பாளராக போட்டியிட்டு
வெற்றிபெற்றார்.

## முந்தைய வாழ்க்கையும் கல்வியும்
ராஜ்குமார் ஆங்கில இலக்கியத்தில் இளங்கலைப் பட்டம் பட்டமும், மக்கள் தகவல் தொடர்பியலில் முதுகலை பட்டமும், சட்டப் பட்டப்படிப்பும் முடித்தார். பின்னர் அவர் தனது முனைவர் பட்டத்தை பத்திரிகை மற்றும் மக்கள் தகவல் தொடர்பியலில் முடித்தார்.

## அரசியல்
1989 ஆம் ஆண்டு அ.தி.மு.க.வில் இணைந்த ராஜ்குமார், 2001 ஆம் ஆண்டு கோயம்புத்தூர் மாநகராட்சி மாமன்ற உறிப்பினராகத் தேர்ந்தெடுக்கப்பட்டார். 2014-ம் ஆண்டு கோவை மாநகராட்சி மேயர் தேர்தலில் அதிமுக சார்பில் கணபதி பி. ராஜ்குமார் 2.91 லட்சம் வாக்குகள் வித்தியாசத்தில் பாஜகவின் நந்தகுமாரை தோற்கடித்தார். இந்த தேர்தலில் திமுக, இந்திய தேசிய காங்கிரசு ஆகிய இரு கட்சிகளும் கலந்துகொள்ளவில்லை. அதிமுக வேட்பாளர் ராஜ்குமார் 4,20,104 வாக்குகளும், பாஜக வேட்பாளர் நந்தகுமார் 128,761 வாக்குகளும் பெற்றனர். இந்த இருவரையும் அடுத்து வந்த இந்திய கம்யூனிஸ்ட் கட்சியின் (மார்க்சிஸ்ட்) சி. பத்மநாபன் தேர்தலில் 31,000 வாக்குகள் பெற்றார்.
இத்தேர்தலின் முடிவில் கோவை மாநகராட்சி மேயராக கணபதி ராஜ்குமார் தேர்வு செய்யப்பட்டார். மேயராக 2014 முதல் 2016 வரை பணியாற்றினார். இவர் அதற்கு முன்பு அதிமுக நகர மாவட்ட செயலாளராக பதவி வகித்து வந்தார்.

அதிமுக தலைவர்களால் ஓரங்கட்டப்பட்டதாக உணர்ந்த ராஜ்குமார் 21 திசம்பர் 2020 அன்று மு. க. ஸ்டாலின் முன்னிலையில் திமுகவில் இணைந்தார். இவர் தற்போது கோவை மாவட்ட கழக அவைத் தலைவராக உள்ளார்.

2024 இந்தியப் பொதுத் தேர்தலில், கோயம்புத்தூர் மக்களவைத் தொகுதியில் போட்டியிட திமுக சார்பில் போட்டியிட்டு பாஜக வேட்பாளர் அண்ணாமலையை வெற்றிகொண்டார்.

## தேர்தல்கள்
### மக்களவைத் தேர்தல்

### மாநகராட்சி மேயருக்கான நேரடித் தேர்தல்

## மேற்கோள்கள்

பகுப்பு:கோயம்புத்தூரின் மேயர்கள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
கௌரா தேவி

**கௌரா தேவி** (*Gaura Devi***;** 1925-1991) என்பவர் சிப்கோ இயக்கத்தில் முக்கியப் பங்கு வகித்த இந்தியாவின் உத்தராகண்டம் மாநில கிராமப்புற பெண்கள் சமூகத்தின் அடிமட்ட ஆர்வலர் மற்றும் தலைவி ஆவார்.

## வாழ்க்கை
கௌரா தேவி 1925 இல்  உத்தராகண்டம் மாநிலத்தில் உள்ள லதா என்ற கிராமத்தில் பிறந்தார். இவர் அலக்நந்தா ஆற்றின் கரையில் உள்ள ரெய்னி என்ற கிராமத்திற்கு குடிபெயர்ந்தார். 22 வயதிற்குள் திருமணமாகி ஒரு குழந்தையுடன் விதவையானார். இவரது புதிய கிராமம் திபெத்திய எல்லைக்கு அருகிலிருந்தது. சிப்கோ இயக்கத்தைத் தொடர்ந்து மகிளா மங்கள் தளம் (பெண்கள் நலச் சங்கம்) தலைவராகவும் கௌரா தேவி தேர்ந்தெடுக்கப்பட்டார். சமூக காடுகளைப் பாதுகாப்பதில் இந்த அமைப்பு செயல்பட்டு வந்தது.

## சிப்கோவின் பிறப்பு
1974ல் சிப்கோ இயக்கத்தின் முன்னணி செயல்பாட்டாளராக கௌரா தேவி முன்வந்தார். மார்ச் 25, 1974 அன்று, ஒரு இளம் பெண், உள்ளூரைச் சேர்ந்தவர்கள் தங்கள் கிராமத்திற்கு அருகே மரங்களை வெட்டுவதாக கௌரா தேவியிடம் கூறினார். இந்தியத் தரைப்படை இந்நிலத்திற்கு அரசு மூலம் இழப்பீடு வழங்கப் போகிறது என்று தெரிவித்து ரேணி கிராமத்தைச் சேர்ந்த மனிதர்கள் கிராமத்தை விட்டு விரட்டப்பட்டனர். கௌரா தேவி மற்றும் 27 பெண்கள் காடுகளைப் பாதுகாக்க முடிவு செய்தனர். இவர்கள் மரம் வெட்டி காடுகளை அழிப்பதை எதிர்த்து மரங்களை வெட்டுவதற்குப் பதிலாக தங்களைச் சுடுமாறு மரம் வெட்டிய ஆண்களுடன் போராடினர். மேலும் கௌரா காட்டை "வனதேவதா" (காட்டின் கடவுள்) என்றும் அவரது *மைக்கா* (தாயின் வீடு) என்றும் விவரித்தார். இறுதியில், மற்ற பெண்களின் உதவியுடன், ஆயுதம் ஏந்திய மரம் வெட்டுபவர்களின் துஷ்பிரயோகம் மற்றும் அச்சுறுத்தல்களையும் மீறி மரங்களைக் கட்டிப்பிடித்து மரம் வெட்டுபவர்களைத் தடுத்து நிறுத்தினார். முழு கிராமத்தினரும் கௌரா தேவியுடன் பங்கேற்று அன்றிரவு மரங்களைப் பாதுகாத்தனர். இதனைத் தொடர்ந்து அடுத்தடுத்த நாட்களில் மற்ற கிராமங்களும் கிராம மக்களும் இந்த காடுகளைப் பாதுகாக்கும் நடவடிக்கையில் இணைந்தனர். மரம் வெட்டுபவர்கள் மரங்களை விட்டுச் சென்றனர். இச்சம்பவத்திற்குப் பிறகு, மரங்கள் வெட்டப்பட்ட விவகாரம் குறித்து விசாரிக்க நிபுணர்கள் குழுவை அமைக்க உத்தரப் பிரதேச அரசு உத்தரவிட்டது. ரெயினி வனப்பகுதி சுற்றுச்சூழல் பாதிப்புள்ள பகுதி என்றும், இங்கு மரங்களை வெட்டக்கூடாது என்றும் குழு அரசுக்கு அறிக்கை அளித்தது. இதையடுத்து 1150 கி.மீட்டருக்கும் அதிகமான பரப்பளவில் மரங்களை வெட்ட உத்தரப்பிரதேச அரசு 10 ஆண்டுகள் தடை விதித்தது.

## இறப்பு
கௌரா தேவி சூலை 1991-ல் தனது 66 வயதில் இறந்தார்.

## மேற்கோள்கள்

பகுப்பு:1925 பிறப்புகள்
பகுப்பு:1991 இறப்புகள்
பகுப்பு:Articles with hCards
பகுப்பு:சுற்றுச்சூழல் செயற்பாட்டாளர்கள்
பகுப்பு:உத்தராகண்டு நபர்கள்
தேசிய புகைப்பட விருதுகள்

கலை, கலாச்சாரம், மேம்பாடு, பாரம்பரியம், வரலாறு, வாழ்க்கை, மக்கள், சமூகம் மற்றும் பாரம்பரியம் போன்ற பல்வேறு அம்சங்களை புகைப்படம் எடுத்தல் மூலம் மேம்படுத்துவதற்கும், தொழில்முறை மற்றும் பொழுதுபோக்கு புகைப்படக் கலைஞர்களை ஊக்குவிப்பதற்கு இந்திய தகவல் மற்றும் ஒலிபரப்பு அமைச்சகத்தின் கீழ் உள்ள பத்திரிகை தகவல் பணியகத்தின் புகைப்படப் பிரிவு ஒவ்வொரு ஆண்டும் **தேசிய புகைப்பட விருதுகள்** என்ற தலைப்பில் விருதுகளை வழங்குகிறது.

தேசிய புகைப்பட விருதுகள் மூன்று பிரிவுகளாக  வழங்கப்படுகின்றன.
* வாழ்நாள் சாதனையாளர் விருது, 
* தொழில்முறை புகைப்படக் கலைஞர்களுக்கான விருது மற்றும் 
* பொழுதுபோக்கு புகைப்படக் கலைஞர்களுக்கான விருது.

வாழ்நாள் சாதனையாளர் விருது ரூ. 3,00,000/- ரொக்கப்பரிசினை கொண்டது.

தொழில்முறை புகைப்படக் கலைஞர்களுக்கான தொழில் வல்லுநர்களுக்கான பிரிவின் கீழ் வழங்கப்படும் 
ஆண்டின் தொழில்முறை புகைப்படக் கலைஞர்' விருதுடன் ரூ. 1,00,000/-   ரொக்கப்பரிசும், மற்றும் ஐந்து சிறப்புக் குறிப்பு விருதுகளுடன் ரூ. தலா 50,000/-. ரொக்கப்பரிசுமாக ஆறு விருதுகளை கொண்டது. ஒவ்வொரு ஆண்டும் குறிப்பிட்ட கருப்பொருளை மையமாக கொண்டு வழங்கப்படும்,

பொழுதுபோக்கு புகைப்படக் கலைஞர்களுக்கான,  பொழுதுபோக்காளர்களுக்கான பிரிவின் கீழ்  ஒரு 'ஆண்டின் பொழுதுபோக்கு புகைப்படக் கலைஞர்' விருது ரூ.75,000/- ரொக்கப் பரிசு மற்றும் ஐந்து சிறப்பு குறிப்பு விருதுகள் தலா ரூ.30,000/- ரொக்கப் பரிசு என ஆறு விருதுகளை கொண்டது. இந்த விருதும் ஒவ்வொரு ஆண்டும் குறிப்பிட்ட கருப்பொருளை மையமாக கொண்டு வழங்கப்படும்,

விருது வழங்கும் விழாவை தகவல் மற்றும் ஒலிபரப்பு அமைச்சகத்தின் புகைப்படப் பிரிவு ஏற்பாடு செய்துள்ளது.

## வெற்றியாளர்கள்

## மேற்கோள்கள்

பகுப்பு:இந்திய விருதுகள்
இசிதா ராஜ் சர்மா

**இசிதா ராஜ் சர்மா** (*Ishita Raj Sharma*)(பிறப்பு: சூலை 12, 1990) என்பவர் இந்திய நடிகையும் வடிவழகரும் ஆவார். இவர் *பியார் கா பஞ்ச்நாமா*, *பியார் கா பஞ்ச்நாமா 2* மற்றும் *சோனு கே டிடு கி ஸ்வீட்டி* ஆகிய படங்களில் நடித்ததினால் மிகவும் பிரபலமானவர்.

## கல்வி
இசிதா புது தில்லி மதுரா சாலையில் உள்ள தில்லி பொதுப் பள்ளியில் பயின்றார், பின்னர் தனது இளநிலை வணிகவியல் படிப்பை, புது தில்லி, கார்கி கல்லூரியில் (தில்லி பல்கலைக்கழகம்) முடித்தார். பின்னர் பெரும் வணிகத்தைத் தொடர இங்கிலாந்து சென்றார்.

## தொழில்
வைட் ஃபிரேம் பிக்சர்ஸ் தயாரித்த *பியார் கா பஞ்ச்நாமா* (2011) படத்தில் இசிதா நடித்தார். இதில் சாரு என்ற மூன்று பெண்களில் ஒருவராக நடித்தார்.  புதுமுகங்கள் நடிப்பில் வெளியான இப்படம் ஸ்லீப்பர் ஹிட் ஆனது. இது இளைஞர்களிடையே ஒரு கொண்டும் நிலையை அடைந்துள்ளது. இசிதா சர்மா 2015-ல் *மீருதியா கேங்ஸ்டர்ரில்* நடித்தார்

இசிதா லவ் ரஞ்சனின் *பியார் கா பஞ்ச்நாமா 2*லும் நடித்தார். இதில் இவர் ஓம்கார் கபூருடன் இணைச்சேர்ந்து நடித்தார். 2018-ல், இஅவர் *சோனு கே டிட்டு கி ஸ்வீட்டியில்* நடித்தார். இதன் வருமானம் இந்தியாவில்  100 கோடியைத் தாண்டியது.

## திரைப்படவியல்

## மேற்கோள்கள்

## வெளி இணைப்புகள்
** 
** 
** 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
இசுத்தானப்பட்டா

[வலது|thumb|425x425px| [புடவை அணிந்த இந்து இந்தியப் பெண், ராஜா ரவிவர்மாவின் ஓவியம். இந்திய துணைக்கண்டத்தில் மிகவும் பழமையான மற்றும் பிரபலமான ஆடைகளில் ஒன்று.]]
***இசுத்தானபட்டா*** (இசுத்தான்மசுகா) (***Stanapatta)*** என்பது உடலின் மேல் பகுதியை மறைக்க பயன்படுத்தப்படும் ஒரு தளர்வான போர்வை போன்ற உடையாகும். இது பண்டைய இந்தியாவில் பயன்படுத்தப்பட்ட ஒரு மார்பு பட்டை. உரோமானியப் பெண்கள் பயன்படுத்திய *மாமில்லரே* அல்லது இ*ஸ்ட்ரோபியம்* போன்று பழங்காலத்தில் இது பெண்களின் எளிய மேல் ஆடையாக இருந்தது. இசுத்தானப்பட்டா *போஷாக்கின்* (பெண்களின் உடை) ஒரு பகுதியாக இருந்தது. காளிதாசர் *குர்பாசிகாவைக்* குறிப்பிடுகிறார், இது அவரால் உத்தரசங்கா மற்றும் இசுத்தானப்பட்டாவுடன் ஒத்திருக்கும் மார்பகத்தின் மற்றொரு வடிவமாகும். கீழ் பகுதிகளுக்கான உள்ளாடைகள் *நிவி அல்லது நிவி பந்தா* என்று அழைக்கப்பட்டன.   மல்ஹரின் இசுகந்தமாதா சிற்பம் பண்டைய காலத்தில் இசுத்தானப்பட்டா மற்றும் *கஞ்சுகியின்* பயன்பாட்டை சித்தரிக்கிறது. 

## உடை
இந்த ஆடை முக்கியமாக திருமணமான பெண்களால் முலைக்காம்புகள் அல்லது மார்பகங்களை முழுமையாக மறைக்க பயன்படுத்தப்பட்டது. இது அலங்காரங்களால் அலங்கரிக்கப்பட்டது. *உத்தாரியாவின்*  வழிவந்த பல பிற்கால ஆடை வடிவங்களில் ஒன்றாக துப்பட்டா அமைகிறது. புடவையும் இவ்வகையில் தோன்றிய ஒரு ஆடை வடிவமேயாகும். காலப்போக்கில் இசுத்தானப்பட்டா பல வடிவங்களைக் கொண்டு மாறியது; அவ்வாறு உருவான வடிவங்கள் சோளி அல்லது ரவிக்கை போன்றவை ஆகும். காக்ரா, லெகங்கா போன்ற ஆடை வடிவங்களும் இவ்வாறான மரபினைக் கொண்டவையே. 

## மேற்கோள்கள்
பகுப்பு:இந்திய வரலாறு
பகுப்பு:இந்திய உடைகள்
மலாயா பிரித்தானிய போர்னியோ டாலர்

**மலாயா பிரித்தானிய போர்னியோ டாலர்** (ஆங்கிலம்: *Malaya British Borneo Dollar*; மலாய் மொழி: *Dolar Malaya British Borneo* சாவி رڠڬيت); என்பது மலாயா, சிங்கப்பூர், பிரித்தானிய சரவாக் முடியாட்சி, பிரித்தானிய வடக்கு போர்னியோ முடியாட்சி, புரூணை மற்றும் ரியாவு தீவுக்கூட்டம்  பகுதிகளில் 1953-ஆம் ஆண்டில் இருந்து 1967-ஆம் ஆண்டு வரை பயன்படுத்தப்பட்ட பணத் தாள் (*Currency*) ஆகும். 

இது மலாயா டாலர் மற்றும் சரவாக் டாலர் ஆகியவற்றுக்குப் பதிலாக புழக்கத்திற்கு வந்தது. மலாயா மற்றும் பிரித்தானியா போர்னியோ நாணய வாரியத்தால் வெளியிடப்பட்டது. 1952-க்கு முன்னர், இந்த வாரியம் மலாயா நாணய ஆணையர்களின் வாரியம் என்று அறியப்பட்டது.

மலாயா பிரித்தானிய போர்னியோ டாலர் 1957-ஆம் ஆண்டுக்குப் பிறகு மலாயாவிலும்; 1963-இல் மலேசியா கூட்டமைப்பு உருவான பிறகு 1965-இல் மலேசியாவிலும், சிங்கப்பூரிலும் பயன்படுத்தப்பட்டது. 1965-ஆம் ஆண்டுக்குப் பின்னர் சிங்கப்பூரிலும் சிறிது காலம் பயன்படுத்தப்பட்டது.

## பொது

1967-க்குப் பிறகு, மலேசியா, சிங்கப்பூர், புரூணை ஆகிய மூன்று நாடுகளும்; மலாயா பிரித்தானிய போர்னியோ டாலர் பயன்பாட்டை நிறுத்திக் கொண்டு, தங்களின் சொந்த நாணயங்களை வெளியிடத் தொடங்கின.

இருப்பினும், மலாயா பிரித்தானிய போர்னியோ டாலர்கள் 16 சனவரி 1969 வரை சட்டப்பூர்வமான நானயமாகத் தொடர்ந்து புழக்கத்தில் இருந்தன. 1963-ஆம் ஆண்டுக்கு முன்னர் இந்தோனேசியாவின் ரியாவு தீவுக்கூட்ட பகுதிகளிலும் இந்த நாணயம் பயன்படுத்தப்பட்டது.

## பயன்பாட்டு முடிவு

12 சூன் 1967-இல், மலாயா பிரித்தானிய போர்னியோ டாலரின் பயன்பாடு ஒரு முடிவுக்கு வந்தது. மலேசியா, சிங்கப்பூர், புரூணை ஆகிய நாடுகள்; அவை ஒவ்வொன்றும் தங்கள் சொந்த நாணயங்களை வெளியிடத் தொடங்கின:
 
* மலேசியா - மலேசிய ரிங்கிட் 
* சிங்கப்பூர் - சிங்கப்பூர் டாலர் 
* புரூணை - புரூணை டாலர் 

1973 மே 8-ஆம் தேதி, மலாயா பிரித்தானிய போர்னியோ டாலர் பயன்பாட்டை நிறுத்த மலேசிய அரசாங்கம் முடிவு செய்யும் வரையில், மூன்று நாடுகளின் நாணயங்களும், பரிமாற்ற ஒப்பந்தத்தின் கீழ் சம மதிப்பில் மாற்றக் கூடியவையாக இருந்தன. இந்த ஒப்பந்தம் புரூணை மற்றும் சிங்கப்பூர் நாடுகள் இடையே இன்று வரை தொடர்கிறது.[1]

மலாயா பிரித்தானிய போர்னியோ டாலர் ஆணையர்கள் வாரியம் 30 நவம்பர் 1979-ஆம் தேதி அதிகாரப்பூர்வமாக நிறுத்தப்பட்டது.

## மேற்கோள்கள்

* 
* 

## வெளி இணைப்புகள்
*Coins of Malaya and British Borneo
*Global Financial Data currency histories table
*Tables of modern monetary history: Asia

## மேலும் காண்க
* சரவாக் டாலர்
* மலாயா டாலர்
* மலேசிய நடுவண் வங்கி
* மலேசிய ரிங்கிட்
* பிரித்தானிய வடக்கு போர்னியோ டாலர்

பகுப்பு:பிரித்தானிய போர்னியோ
பகுப்பு:நாணயங்கள்
பகுப்பு:ஆசிய நாணயங்கள்‎ 
பகுப்பு:நாடுவாரியாக பணத்தாள்கள்‎ 
பகுப்பு:மலேசியப் பொருளாதாரம்
பினா சகீன் சித்திக்

**பீனா சகீன் சித்திக்** (*Bina Shaheen Siddiqui*) என்பவர் பாக்கித்தானிய வேதியியலாளர் மற்றும் கராச்சி பல்கலைக்கழகத்தில் உள்ள எச். ஈ. ஜி. வேதியியல் ஆராய்ச்சி நிறுவனத்தின் இயக்குநராக உள்ளார். சித்திக் கராச்சி பல்கலைக்கழகத்தில் 1978-ல் ஆய்வியல் நிறைஞர் பட்டம் பெற்றார். 1980-ல், இதே பல்கலைக்கழகத்தில் கரிம வேதியியலில் முனைவர் பட்டம் பெற்றார்.

பாக்கித்தானின் உள்நாட்டுத் தாவரங்களின் இரசாயன கூறுகளில் நிபுணத்துவம் பெற்றவர். இவர் 1989-ல் உலக அறிவியல் அகாதமிக்கு உறுப்பினராகத் தேர்ந்தெடுக்கப்பட்டார். மேலும் 1997-ல் பாக்கித்தான் அறிவியல் அகாதமியின் சகாவாகத் தேர்ந்தெடுக்கப்பட்டார். பாக்கித்தானின் வேதியியல் சமூகத்தின் உறுப்பினராகவும் உள்ளார்.

## விருதுகள்

* வேதியியலில் முனைவர் அப்துஸ் சலாம் பரிசு (1986)
* நிஷான்-இ-அஸ்மத்-இ-இல்ம் பிளேக், கராச்சி பல்கலைக்கழகம் (1989)
* நிஷான்-இ-அஸ்மத்-இ-டானிஷ் பிளேக், கராச்சி பல்கலைக்கழகம் (1993)
* நிஷானே- டேனிஷ் பிளேக், கராச்சி பல்கலைக்கழகம் (1998)
* தேசிய புத்தக அறக்கட்டளையின் முதல் பரிசு (1997)
* *ஸ்டார் கேர்ள்ஸ் அண்ட் வுமன்ஸ்* அறக்கட்டளையின் நட்சத்திர மகளிர் ஆண்டு விருது மற்றும் தங்கப் பதக்கம் (1997)
* தம்கா-இ-இம்தியாசு, பாக்கித்தான் அரசு (2000)
* ஈரான் இசுலாமிய குடியரசின் ஜனாதிபதியின் குவாரிசுமி விருது (2001)
* அரசாங்கத்தால் சிதாரா-இ-இம்தியாசு பாக்கித்தானின் (2004)
* புகழ்பெற்ற தேசிய பேராசிரியர்

## மேற்கோள்கள்


பகுப்பு:பெண் வேதியியலாளர்கள்
பகுப்பு:கரிம வேதியியலாளர்கள்
பகுப்பு:வாழும் மக்கள்
லில்லி சனாதனன்

**லில்லி பத்மன் சனாதனன்** (*Lilly Sanathanan*) என்பவர் இந்தியப் புள்ளியியலாளர் ஆவார்.

சனாதனனின் ஆரம்பக்கால ஆராய்ச்சியானது, துகள் இயற்பியலின் பின்னணியில், மாதிரித் தரவுகளிலிருந்து முழுமைத்தொகுதியின் அளவை மதிப்பிடுவது தொடர்பானது. இவர் முனைவர் பட்டத்தினை 1969-ல், சிக்காகோ பல்கலைக்கழகத்தில் முடித்துள்ளார். இவரது ஆய்வுக் கட்டுரை, *துகள் படியெடுத்தல் சூழலில் முழுமைத்தொகுதியினை மதிப்பிடுவது*, டேவிட் லீ வாலஸால் மேற்பார்வையிடப்பட்டது இல்லினாய்ஸ் சிகாகோ பல்கலைக்கழகத்தில் உதவி மற்றும் இணைப் பேராசிரியராகப் பல ஆண்டுகளுக்குப் பிறகு இவர் 1970களின் பிற்பகுதியில் ஆர்கோன் தேசிய ஆய்வகத்தில் பணியில் சேர்ந்தார்.[

1991-ல் இவர் ஆய்வின் கருப்பொருளை, மருந்து வளர்ச்சி துறைக்கு மாற்றினார். அபோட் ஆய்வகங்களில் மூத்த புள்ளியியல் நிபுணராகவும், சிபா-கீகியின் புள்ளியியல் இணை இயக்குநராகவும், ஸ்மித், ககிலைன் மற்றும் பிரஞ்சுக்கான ஆராய்ச்சி நிறுவனங்களில் புள்ளியியல் இயக்குநராகவும் பணியாற்றிய பிறகு, உணவு மற்றும் மருந்து நிர்வாகத்தின் மருந்து மதிப்பீடு மற்றும் ஆராய்ச்சி மையத்தில் இயக்குநரானார். இவர் 1990-ல் அமெரிக்க புள்ளியியல் சங்கத்தின் உறுப்பினரானார். 1991-ல் இவர் கலிபோர்னியாவில் உள்ள இர்வின் உயிரியல் ஆராய்ச்சி மற்றும் மேம்பாட்டு நிறுவனத்தில் உயிரியல் புள்ளியியல் மற்றும் மருத்துவ தரவு அமைப்புகளின் துணைத் தலைவராக தனியார் துறைக்குத் திரும்பினார். பின்னர் சனாதனன், 2003-ல் இந்திய சுகாதார நிறுவனமான சாமி ஆய்வகத்தில் (இப்போது சாமி-சபின்சா குழுமம்) வாங்கப்பட்ட இருநாட்டு (யுஎஸ் மற்றும் இந்திய) மருத்துவ ஆராய்ச்சி நிறுவனமான க்ளின்வேர்ல்டை நிறுவினார்.

2008-ல் சனாதனன் பெங்களூரில் *லைப் வெஸ்ட் என்ற* புத்தகத்தை வெளியிட்டார். இவர் புளோரிடாவை தளமாகக் கொண்ட இசுடாலிங் என்ற புள்ளியியல் நிறுவனத்தைத் தொடர்ந்து நடத்தி வருகிறார். மேலும் இவர் ஒரு கலாச்சார வலையொலி, குளோபல் இந்தியா *பாட்காஸ்ட்க்கு* பங்களிப்பாளராக உள்ளார்.
## மேற்கோள்கள்

பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:இந்தியப் பெண் அறிவியலாளர்கள்
பகுப்பு:இந்தியப் புள்ளியியலாளர்கள்
பகுப்பு:வாழும் மக்கள்
பாத்திமா முஜிப் பில்கீசு

**பாத்திமா முஜிப் பில்கீசு** (ஆங்கிலம்:*Fatima Mujib Bilqees*; ) பாக்கித்தானிய அறிவியலாளர், ஒட்டுண்ணியியல், குறிப்பாக குடற்புழுவியலில் நிபுணத்துவம் பெற்றவர் ஆவார்.

## ஆரம்ப கால வாழ்க்கை
பில்கீசு பிப்ரவரி 10, 1936-ல் பிறந்தார். இவர் 1966-ல் தொராண்டோ பல்கலைக்கழகத்தில் ஒட்டுண்ணியியல் துறையில் முனைவர் பட்டம் பெற்றார். தனது உயர் முனைவர் பட்டம் அமெரிக்க ஐக்கிய நாட்டிலும் கராச்சி பல்கலைக்கழகத்திலும் 1979-ல் பெற்றார். இவர் ஜெர்மனியின் உலக கலாச்சார குழுவின் பட்டயத்தினை பெற்றவர் ஆவார்.

## தொழில்
பில்கீசு உருது மொழியில் அறிவியல் ஆய்வுக் கட்டுரைகளை வெளியிடுவதன் மூலம் ஒரு அறிவியலாளராகத் தனது வாழ்க்கையைத் தொடங்கினார். இவர் இந்த மொழியில் 75க்கும் மேற்பட்ட அறிவியல் கட்டுரைகளை வெளியிட்டார். இவர் ஆங்கில மொழியில் 500க்கும் மேற்பட்ட ஆய்வுக் கட்டுரைகள் மற்றும் பல புத்தகங்களை வெளியிட்டுள்ளார்.

பில்கீசு 1985-ல் *பாக்கித்தான் ஜர்னல் ஆப் பாராசிட்டாலஜியை* நிறுவினார். இது இந்தத் துறையில் பன்னாட்டு ஆராய்ச்சிப் பணிகளை வெளியிடுகிறது. ஒட்டுண்ணிக் குழுக்களின் அனைத்து அம்சங்களையும் பற்றிய ஆய்வுக் கட்டுரைகள், மற்றும் நூல்விவரங்களை உள்ளடக்கிய இந்த இதழ் ஆண்டுக்கு இருமுறை வெளியிடப்படுகிறது.

*ஹெல்மின்தாலஜிக்கல் சொசைட்டி ஆஃப் வாஷிங்டன்* மற்றும் வளரும் உலகத்திற்கான அறிவியல் பெண்களுக்கான அமைப்பு போன்ற பல்வேறு கல்விச் சங்கங்களில் உறுப்பினராகவும் பில்கீசு இருந்தார். பாக்கித்தானின் விலங்கியல் சங்கத்தில் 'துணைத் தலைவராக (தெற்கு)' பணியாற்றினார்.

## தனிப்பட்ட வாழ்க்கை
பில்கீசுக்கு இரண்டு மகள்கள் இருந்தனர்.

பில்கீசு பிப்ரவரி 7, 2016 அன்று தனது 79 வயதில் இறந்தார்.

## கவுரவம்
பில்கீசு 1000 புழுக்கள் வகையினைக் கண்டுபிடித்துள்ளார். இதில் 40 புதிய சிற்றினங்களுக்கு இவரின் பெயரிடப்பட்டுள்ளன. பலுசிஸ்தான் பல்கலைக்கழகம், பெண்களுக்கான ஜின்னா பல்கலைக்கழகம், பெடரல் உருது பல்கலைக்கழகம் மற்றும் சிந்து பல்கலைக்கழகம் உள்ளிட்ட பலவற்றில் முனைவர் பட்ட ஆய்வுத் திட்டங்களை மேற்பார்வையிட்டதால், பல பல்கலைக்கழகங்களில் முனைவர் பட்ட ஆசிரியர்களை உருவாக்கியதில் இவருக்குப் பெரும் பங்குண்டு.

## விருதுகள்
பில்கீசு தனது கல்விப் பணிக்காகப் பின்வரும் முக்கிய விருதுகளைப் பெற்றார்:

* பாக்கித்தானின் விலங்கியல் சங்கத்தின் வாழ்நாள் சாதனையாளர் விருது. *ஒட்டுண்ணியியல் துறையில் இவரது வாழ்நாள் ஆராய்ச்சி பங்களிப்புகளை* அங்கீகரிப்பதற்காக வழங்கப்பட்டது
* கராச்சி பல்கலைக்கழகத்தால் தாவர நெமட்டாலஜியில் அறிவியல் பங்களிப்புக்கான கேடயம்
* கராச்சி பல்கலைக்கழகத்தின் *நிஷான்-இ-அஸ்மத்-இ-இல்ம்*
* விலங்கியல் துறையில் அவரது ஆராய்ச்சிப் பங்களிப்பை அங்கீகரிப்பதற்காக பாக்கித்தான் அறிவியல் அகாதமியின் தங்கப் பதக்கம்
* பாக்கித்தான் ஜனாதிபதியிடமிருந்து பெண் விஞ்ஞானி விருது.

## மேற்கோள்கள்

பகுப்பு:2016 இறப்புகள்
பகுப்பு:1936 பிறப்புகள்
பகுப்பு:பாக்கித்தானிய அறிவியலாளர்கள்
தியாச ஆதியா

**தியாசா ஆதியா** (*Tiasa Adhya*)(பிறப்பு c. 1987 ) என்பவர் இந்திய உயிரிப் பாதுகாவலர் மற்றும் வனவிலங்கு உயிரியலாளர் ஆவார். இவர் மீன்பிடிப் பூனைகளைக் கண்காணித்து ஆய்வு செய்துள்ளார். ஆதியாவின் அறிவியல் சேவைக்காக நாரி சக்தி விருது வழங்கப்பட்டுள்ளது.

## தொழில்
தியாசா ஆதியா கொல்கத்தா பல்கலைக்கழகத்தில் விலங்கியல் பட்டம் பெற்றுள்ளார். இவர் துறைகளுக்கிடையேயான சுகாதார அறிவியல் மற்றும் தொழில்நுட்பவியல் பல்கலைக்கழகத்தில் ஆராய்ச்சி செய்தார். ஆதியா பன்னாட்டு இயற்கைப் பாதுகாப்பு சங்கத்தில் பணியாற்றுகிறார். சிற்றினங்கள் உயிர்வாழ்தல் ஆணையத்தின் ஒரு பகுதியாக, இவர் மேற்கு வங்காளத்தில் மீன்பிடிக்கும் பூனைகளைக் கண்காணிக்கிறார்.  இவர் மீன்பிடி பூனை திட்டத்தையும் இணைந்து நிறுவினார்.

ஆதியாவின் சாதனைகளை அங்கீகரிக்கும் வகையில் நாரி சக்தி விருதினையும் 2022 எதிர்கால இயற்கைக்கான விருதினையும் பெற்றுள்ளார்.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
பகுப்பு:1980கள் பிறப்புகள்
சோனியா நித்யானந்த்

**சோனியா நித்யானந்த்** (*Soniya Nityanand*)(பிறப்பு 6 செப்டம்பர் 1962) இரத்தவியலில் நிபுணத்துவம் பெற்ற ஒரு இந்திய நோயெதிர்ப்பியல் நிபுணர் ஆவார். இவர் லக்னோவிலுள்ள கிங் ஜோர்ஜ் மருத்துவக் கல்லூரியில் தனது பட்டப்படிப்பு மற்றும் முதுநிலைப் பட்டப்படிப்பை முடித்தார். பின்னர் நித்யானந்த் 1996-ல் சுவீடனின் ஸ்டாக்ஹோமில் உள்ள கரோலின்ஸ்கா நிறுவனத்தில் நோயெதிர்ப்புத் துறையில் தனது முனைவர் பட்ட ஆய்வினைத் தொடர்ந்தார்.

## தொழில்
நித்யானந்த் தனது தொழில் வாழ்க்கையின் ஆரம்பக் கட்டத்தில், லக்னோவில் உள்ள கே. ஜி. எம். சியில் மருத்துவத்தில் உதவிப் பேராசிரியராகப் பணிபுரிந்தார். இங்கு இவர் அக்டோபர் 1991 முதல் நவம்பர் 1993 வரை பணியாற்றினார். இதன் பிறகு, நித்யானந்த், நவம்பர் 1993 முதல் எஸ். ஜி. பி. ஜி. ஐ. எம். எசில் பேராசிரியராக இருந்தார். ஆரம்பத்தில் நோயெதிர்ப்புத் துறையிலும் சமீபத்தில் குருதியியல் துறையிலும் பணியாற்றினார்.

இவர் 1991-1992 ஆம் ஆண்டில் ஸ்டாக்ஹோமில் உள்ள கரோலின்ஸ்கா நிறுவனத்தில் நோயெதிர்ப்பு மற்றும் குருதியியல் பிரிவில் வருகை தரும் சகாவாக இருந்துள்ளார்.

2021-ல், மருத்துவர் ராம் மனோகர் லோஹியா மருத்துவ அறிவியல் நிறுவனத்தின் இயக்குநராக நியமிக்கப்பட்டார்.

## விருதுகள்
நித்யானந்த் பல விருதுகளைப் பெற்றவர்:

* 2003-04க்கான தொழில் வளர்ச்சிக்கான உயிரி தொழில்நுட்பத் துறை தேசிய உயிரியல் விருது
* இந்தியத் தேசிய அறிவியல் கழகத்தின் இளம் விஞ்ஞானி விருது 1990
* 2000ஆம் ஆண்டிற்கான இந்திய மருத்துவர்கள் சங்கத்தின் மருத்துவர் ஜே. சி. படேல் மற்றும் பி. சி. மேத்தா விருது
* மருத்துவர் என். என். குப்தா தங்கப் பதக்கம்
* சிறந்த மருத்துவ மாணவருக்கான அதிபர் பதக்கம்

## மேற்கோள்கள்

பகுப்பு:1962 பிறப்புகள்
பகுப்பு:உத்தரப் பிரதேசப் பெண் அறிவியலாளர்கள்
பகுப்பு:வாழும் மக்கள்
உமர் மார்வி

**உமர் மார்வி அல்லது மாருயி** (    ,    ), பாக்கிஸ்தானின் சிந்துவில் இருந்து வரும் ஒரு நாட்டுப்புறக் கதையாகும். ஒரு சக்திவாய்ந்த மன்னனின் தூண்டுதல்களையும், அரண்மனையில் ஒரு ராணியாக வாழ ஆசைப்படுவதையும் எதிர்த்து, ஒரு கிராமத்துப் பெண்ணான மார்வி மராய்ச், தனது சொந்த கிராம மக்களுடன் எளிய கிராமப்புற சூழலில் இருக்க விரும்புகிறாள். 

ஷா அப்துல் லத்தீஃப் பிட்டாயின் *ஏழு கதாநாயகிகள்* என்றழைக்கப்படும் ஷா ஜோ ரிசாலோவிலும் தோன்றும் இது, சிந்துவின் ஏழு பிரபலமான சோகக் காதல் கதைகளில் ஒன்றாகும். மற்ற ஆறு கதைகள்  சசுய் புன்ஹுன், *[[சோஹ்னி மஹிவால்|சோஹ்னி மெஹர்]]*, லிலன் சானேசர், நூரி ஜாம் தமாச்சி, சோரத் ராய் தியாச் மற்றும் மோமல் ரானோ ஆகியவையாகும் .

## நாட்டுப்புறவியல்
உமர் மார்வியின் கதை என்னவெனில், மார்வி ஒரு இளம் தாரிப் பெண். அப்போதைய அமர்கோட்டின் ஆட்சியாளரான உமர் அவள் அழகைக் கண்டு அவளை மணக்க விரும்பினான். அவள் மறுத்ததால், அவளைக் கடத்தப்பட்டு வரலாற்றுச் சிறப்புமிக்க உமர்கோட் கோட்டையில் பல ஆண்டுகள் சிறையில் அடைக்கப்பட்டார். அவரது துணிச்சலின் காரணமாக, மார்வி தனது மண் மற்றும் தாய்நாட்டின் அன்பின் அடையாளமாக கருதப்படுகிறார்.

## பிரபலம்

* பாகிஸ்தான் தொலைக்காட்சி நிறுவனம் 1993 இல் மார்வி என்ற தொடர் தழுவலை நடத்தியது. இந்தத் தொடர் மார்வி மற்றும் உமரின் கதையை நவீன அமைப்பில் சித்தரிக்கிறது. கஜல் சித்திக் நாயகியாகவும், ஹஸ்ஸாம் காசி உமராகவும் நடித்தனர்.
* உமர் மார்வி, இந்த நாட்டுப்புறக் கதையைத் தழுவி எடுக்கப்பட்ட ஒரு பாகிஸ்தான் திரைப்படமாகும். சையத் ஹுசைன் அலி ஷா ஃபஸ்லானி தயாரித்து, ஷேக் ஹாசன் இயக்கியுள்ளார். ஃபஸ்லானி, நிகாத் சுல்தானா, நூர் முகமது சார்லி மற்றும் பிப்போ ஆகியோர் நடித்துள்ளனர். மார்ச் 12, 1956 இல் வெளியிடப்பட்டது, இது பாகிஸ்தானில் தயாரிக்கப்பட்ட முதல் சிந்தி மொழி திரைப்படமாகும் .
* *உமர் மாருயி*, இந்திய எழுத்தாளர் ராம் பஞ்வானியின் சிந்தி நாடகமாகவும் வெளிவந்தது. 

## மேலும் பார்க்கவும்

* சிந்தி நாட்டுப்புறவியல்
* ஷா அப்துல் லத்தீப் பிட்டாய்

## மேலும் படிக்க

* பலோச், NA 1976. ''உமர் மார்வி'' (சிந்தியில்). ஜாம்ஷோரோ: சிந்தி அடாபி கழகம் .
* ஆசிரியர் மிர் தாஹிர் முஹம்மது நஸ்யானி  எழுதிய தாரிக் ஐ தாஹிரி புத்தகத்தில் இருந்து மாருய் பற்றிய அத்தியாயம்

## மேற்கோள்கள்

## வெளி இணைப்புகள்

* "உமர் மரூயி: தேசபக்தியின் சின்னம்"  . ''மியூஸ் இந்தியா'', 39, செப். -அக். 2011.
* சுர் மார்வி , ஷா அப்துல் லத்தீஃப் பிட்டாய் (சிந்தி).
* சுர் மார்வி ( எல்சா காசியால் ஆங்கிலத்தில் மொழிபெயர்க்கப்பட்டது).
* உமர் மார்வியின் (உருது) நாடகத் தழுவல்

பகுப்பு:புனைவு
பகுப்பு:நாட்டுப்புறக் கதைகள்
உத்யோக் ரத்தன் விருது

thumb|உத்யோக் ரத்தன் விருது
**உத்யோக் ரத்னா விருது** (தொழில்துறையின் நகை என அழைக்கப்படும்) விருதானது  நாட்டின் பொருளாதார வளர்ச்சியில் சிறந்த பங்களித்துள்ள இந்திய குடிமக்களுக்கு ஆண்டுதோறும் வழங்கப்படுகிறது.  இந்த விருதை இந்திய அரசாங்கத்துடன் இணைந்த இந்திய **பொருளாதார ஆய்வுகள் நிறுவனம்** (IES)  வழங்கி வருகிறது மற்றும் இவ்விருதினைத் தேர்வு செய்பவர்கள் எந்த அரசியல் சமூக சார்பும் இல்லாமல் தேர்வு செய்யப்படவேண்டும் என்பதில் முழுமையான கவனம் செலுத்தப்பட்டுப் பொதுவாகச் சிறந்த குடிமக்களாக இருக்கும் நீதிபதிகள் மற்றும் சான்றோர்கள் குழுவால் தேர்வு செய்யப்படுகிறது. ஏற்கனவே உள்ள உறுப்பினர்களால் நியமனங்கள் செய்யப்படுகின்றன, ஒவ்வொரு வருடமும் நூற்றுக்கணக்கான இந்தியர்கள் இவ்விருதிற்குத் தகுதியிடையோராக விண்ணப்பித்து இருப்பார்கள், அவற்றிலிருந்து விருது பெறுநர்களை இறுதி செய்யப் பல வாரங்கள் அல்லது  மாதங்கள் ஆய்வு செய்ய வேண்டும்.

இந்தியப் பொருளாதாரத்தை மேம்படுத்துவதில் கல்வியாளர்கள், பொருளாதார வல்லுநர்கள், நாடாளுமன்ற உறுப்பினர்கள் மற்றும் பிறரின் பங்களிப்பைக் கொண்டாட அரசாங்கத்துடன் இணைந்த முதன்மையான ஆராய்ச்சி சார்ந்த மற்றும் விழிப்புணர்வை ஊக்குவிக்கும் நிறுவனங்களில் ஒன்று பொருளாதார ஆய்வுகள் நிறுவனம் ஆகும்.

## வெற்றியாளர்கள்

* கைலாஷ் தாஸ்
* மோதிலால் ஓஸ்வால்
* தனஞ்சய் தாதர் 
* லீலா பூனவல்லா
* நரேந்திர பன்சால்
* அஜித் நரேன் ஹக்சர்
* சுரிந்தர் மேத்தா
* ஓம் பிரகாஷ் முன்ஜால்
* விரேஷ் ஓபராய்
* அனு மல்ஹோத்ரா
* சௌர்யா தோவல்
* ராகேஷ் பக்ஷி
* ஹரிஹரன் சந்திரசேகர்
* ராகேஷ் ராஜ்
* கமலேஷ் சுர்தி 
* சௌரப் சென் 
* ஷரத் சங்கி 
* தாக்கூர் அனுப் சிங் - 2019 
* ஜிகே ரெட்டி (நடிகர் விஷாலின் தந்தை) -2020

 

## மேற்கோள்கள்

* 
பகுப்பு:இந்தியப் பொருளாதாரம்
பகுப்பு:இந்திய விருதுகள்
கேரள விருதுகள்

**கேரள விருதுகள்** என்பது இந்திய அரசால் நிறுவப்பட்ட பத்ம விருதுகளின் மாதிரியில் இந்திய மாநிலமான கேரள அரசாங்கத்தால் நிறுவப்பட்ட மிக உயர்ந்த மாநில அளவிலான **குடிமக்கள் விருது**கள் ஆகும். **சமூகத்திற்கு தங்கள் விலைமதிப்பற்ற பங்களிப்பை** வழங்கிய தனிநபர்களுக்கு வழங்கப்படும் விருதுகளை 20 அக்டோபர் 2021 அன்று முதலமைச்சர் பினராயி விஜயன் அறிவித்தார். விருது பெற்றவர்களின் பெயர்கள் ஒவ்வொரு ஆண்டும் கேரள தினமாக அனுசரிக்கப்படும் நவம்பர் 1 அன்று அறிவிக்கப்படும்.  மேலும் விருதின் ஒரு பகுதியாக ரொக்கத்தை வழங்குவதில்லை என்றும் கேரள அரசு முடிவு செய்துள்ளது.  

## கேரள விருதுகளின் வகைகள்
கேரள விருதுகள் மூன்று பிரிவுகளாக உள்ளன.

* **கேரளா ஜோதி** : இது மிக உயர்ந்த விருது மற்றும் ஒருவருக்கு மட்டுமே வழங்கப்படும்.
* **கேரளா பிரபா** : இது இரண்டாவது மிக உயர்ந்த விருது மற்றும் மூன்று நபர்களுக்கு வழங்கப்படுகிறது.
* **கேரளா ஸ்ரீ** : இது மூன்றாவது மிக உயர்ந்த விருது மற்றும் ஆறு நபர்களுக்கு வழங்கப்படுகிறது.

விருது பெற்றவர்கள் சிறப்பு விருதுக் குழுவால் தேர்ந்தெடுக்கப்பட்ட இரண்டு துணைக் குழுக்களின் ஆய்வுக்குப் பிறகு ஆளுநரின் அதிகாரப்பூர்வ இல்லத்தில் வைத்து நடைபெறும் விழாவில் விருது வழங்கப்படும்.

## முதல் விருது பெற்றவர்கள்
முதல் கேரள விருதுகளின் வெற்றியாளர்கள் 1 நவம்பர் 2022 அன்று அறிவிக்கப்பட்டு மரியாதை செலுத்தப்பட்டனர்.  

**கேரள ஜோதி**

* எம்டி வாசுதேவன் நாயர் (இலக்கியம்), மலையாள இலக்கியத் தலைவன்

**கேரள பிரபா**

* மம்முட்டி (கலை), இந்திய-மலையாள நடிகர்
* ஓம்சேரி என்.என்.பிள்ளை (கலை, நாடகம், சமூக சேவை, பொது சேவை), டெல்லியைச் சேர்ந்த மலையாள நாடக ஆசிரியர்
* T. மாதவ மேனன் (அரசு சேவை, சமூக சேவை), முன்னாள் அரசு ஊழியர் மற்றும் சமூக சேவகர்

**கேரள ஸ்ரீ**

* கோபிநாத் முத்துகாட் (சமூக சேவை, கலை), மந்திரவாதி
* கணாய் குன்ஹிராமன் (கலை), சிற்பி
* கோச்சௌஸ் சிட்டிலப்பில்லி (சமூக சேவை, தொழில்), தொழிலதிபர்
* எம்.பி.பரமேஸ்வரன் (அறிவியல், சமூக சேவை), விஞ்ஞானி
* டாக்டர். சத்தியபாமா தாஸ் பிஜு (அறிவியல்), நீர்வீழ்ச்சி உயிரியலாளர்
* வைக்கம் விஜயலட்சுமி (கலை), பாடகி

## மேற்கோள்கள்

பகுப்பு:இந்திய விருதுகள்
மஞ்சு பன்சால்

**மஞ்சு பன்சால்** (பிறப்பு. திசம்பர் 1, 1950) மூலக்கூறு உயிரியல் இயற்பியல் துறையில் நிபுணத்துவம் பெற்றவர். தற்போது, பெங்களூரில் உள்ள இந்திய அறிவியல் கழகத்தில் மூலக்கூறு உயிரியல் இயற்பியல் பிரிவுக்கான தத்துவார்த்த உயிரியல் இயற்பியல் குழுவில் பேராசிரியராக உள்ளார். இவர் பெங்களூரில் உள்ள உயிர்த்தகவலியல் மற்றும் பயன்பாட்டு உயிரித்தொழில்நுட்பவியல் நிறுவனத்தின் நிறுவனர் இயக்குநராக உள்ளார்.

## கல்வி
பன்சால் ஐதராபாத் மற்றும் தேராதூனில் பள்ளிப்படிப்பை முடித்தார். இவர் அறிவியலில் மிகுந்த ஆர்வத்தை வளர்த்துக் கொண்டார். பின்னர் ஐதராபாத்தில் உள்ள உசுமானியா பல்கலைக்கழகத்தில் இளநிலை மற்றும் முதுநிலை அறிவியல் பட்டங்களைப் பெற்றார். 1972-ல் பன்சால் முனைவர் பட்டத்திற்காகப் பெங்களூரில் உள்ள இந்திய அறிவியல் கழகத்தின் மூலக்கூறு உயிரியல் இயற்பியல் பிரிவில் சேர்ந்தார். உயிரியல் இயற்பியலாளர் கோ. நா. இராமச்சந்திரனின் வழிகாட்டுதலின் கீழ், நார்புரத கொலாஜனின் முச்சுழல் கட்டமைப்பின் தத்துவார்த்த மாதிரியில் பணிபுரியும் வாய்ப்பைப் பெற்றார். 1977-ல் முனைவர் பட்டம் பெற்றார். இதன்பிறகு, இவர் 1981 வரை இடது சுழல் மற்றும் பிற அசாதாரண டி. என். ஏ. அமைப்புகளில் முனைவர் பட்ட பிந்திய ஆய்வாளராகத் தொடர்ந்து பணியாற்றினார். பின்னர் இவர் ஐடெபெர்க்கில் உள்ள ஐரோப்பிய மூலக்கூறு உயிரியல் ஆய்வகத்தில் அலெக்சாண்டர் வோன் கூம்போல்ட் சகாவாக ஆய்வினை மேற்கொள்ள ஜெர்மனிக்குச் சென்று ஓராண்டு பாக்டீரியாவினைத் தாக்கும் இழை தீநுண்மிகளின் கட்டமைப்பில் பணியாற்றினார்.

## ஆய்வு நிதி
பன்சாலுக்கு ஐரோப்பிய மூலக்கூறு உயிரியல் ஆய்வகத்தில் வருகைதரும் ஆய்வாளர் நிதி மற்றும் ஜெர்மனியின் அலெக்சாண்டர் வோன் கூம்போல்ட் நிதியுதவி, ஜெர்மனி மற்றும் அமெரிக்க ஐக்கிய நாடுகள், முதுநிலை ஆராய்ச்சி நிதியுதவி ஆகியவை வழங்கப்பட்டுள்ளன. இவர் அமெரிக்காவின் ரட்ஜர்ஸ் பல்கலைக்கழகத்தில் வருகைப் பேராசிரியராகவும், தேசிய சுகாதார நிறுவனம், பெதஸ்தாவின் வருகை தரும் ஆலோசகராகவும் இருந்துள்ளார்.

## விருதுகளும் கௌரவங்களும்
பன்சால் 1979-ல் இளம் அறிவியலாளர் பதக்கத்தினை இந்திய தேசிய அறிவியல் கழகத்திடமிருந்து பெற்றார். இவர் 1998ஆம் ஆண்டு முதல் இந்திய அறிவியல் கழகம், பெங்களூர் மற்றும் இந்திய தேசிய அறிவியல் கழகம், அலகாபாத் ஆகியவற்றின் உறுப்பினராக உள்ளார் 

## மேற்கோள்கள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:இந்திய அறிவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
தேசிய உலோகவியலாளர்கள் தின விருதுகள்

**தேசிய உலோகவியலாளர்கள் தின** (என்எம்டி) விருது என்பது இந்தியாவில் உலோகவியலை ஊக்குவிப்பதற்காக, இந்திய அரசின் எஃகு மற்றும் சுரங்க அமைச்சகத்தால் 1962 இல் நிறுவப்பட்ட ஒரு விருதுத் திட்டமாகும்.  கொல்கத்தாவில் உள்ள இந்திய உலோகங்கள் நிறுவனம்  (ஐஐஎம்), விருதுகளுக்கான விண்ணப்பங்களை அழைப்பது, விருது பெற்றவர்களைத் தேர்ந்தெடுப்பதற்கான செயலக உதவி மற்றும் விருதுகளை வழங்குவதற்கான விழாவை ஏற்பாடு செய்வது ஆகிய பணிகளை  பொறுப்பேற்று செய்து வருகிறது .

உலோகவியல் துறைகளில் செயல்பாடு, ஆராய்ச்சி, வடிவமைப்பு, கல்வி, கழிவு மேலாண்மை, ஆற்றல் பாதுகாப்பு உள்ளிட்ட பல்வேறு திட்டங்களில் சிறந்த முறையில் செய்யப்பட்டுள்ள பங்களிப்புகளுக்காக ஒவ்வொரு ஆண்டும் நவம்பர் 14 அன்று விருதுகள் வழங்கப்படுகின்றன.

விருதுத் தொகை உருக்கு அமைச்சகத்தின் ஆண்டு  நிதி ஒதுக்கீட்டில் இருந்து வழங்கப்படுகிறது. உருக்கு அமைச்சகத்தின் இயக்குனர்களில் ஒருவர் தலைமையின் கீழ் ஒரு தேர்வுக் குழு, தொழிலின் புகழ்பெற்ற உறுப்பினர்களைக் கொண்டது, விருது பெற்றவர்களைத் தேர்ந்தெடுக்கிறது.

தற்போது ஆண்டுதோறும் 13 விருதுகள் வழங்கப்படுகின்றன, அவை பின்வருமாறு :

இந்திய உலோகங்கள் நிறுவனம் (IIM), கொல்கத்தா வழக்கமான பணிகளைக் கையாளும் செயலகமாக உள்ளது, உருக்கு அமைச்சகத்தின் தொழில்நுட்பப் பிரிவு, பின்வரும் செயல்பாடுகளைத் தொடர்வதில் அமைச்சகத்தின் முக்கிய புள்ளியாக உள்ளது:

பிரிவுடன் ஒருங்கிணைப்பு. அதாவது இந்திய உலோகங்கள் நிறுவனம், கொல்கத்தா, உடன் கலந்தாலோசித்து விருது பெற்றவர்களின் மதிப்பீடு/தேர்வுக்கான என்எம்டி விருதுகள் தேர்வுக் குழுவின் விருதுத் தொகைக்கான அரசமைப்புக்கான நிதி ஒதுக்கீட்டிற்கு  அமைச்சகத்திடமிருந்து ஒப்புதல் அளிக்க ஏற்பாடு செய்கிறது. வகுக்கப்பட்ட நடைமுறையின்படி வெவ்வேறு பிரிவுகளின் கீழ் விருது பெற்றவர்கள் தேர்வு.

## 53 வது தேசிய உலோகவியலாளர்கள் தினம்
53 வது தேசிய உலோகவியல் நிபுணர்கள் தினம் (என்எம்டி) 2015 நவம்பர் 13 முதல் 16 வரை நான்கு நாட்கள் தமிழ்நாட்டில் உள்ள கோவையில் வைத்து கொண்டாடப்பட்டது. நிகழ்வின் ஒரு பகுதியாக நவம்பர் 13 அன்று ஏற்பாடு செய்யப்பட்ட "தொலைநோக்கு பார்வை  2025 - உருக்கு தொழிலில் உலகளாவிய சவால்கள் மற்றும் வாய்ப்புகள்" என்ற தலைப்பில் ஒரு நாள் சர்வதேச கருத்தரங்கம் இதன் சிறப்பம்சமாகும். இந்த முன்முயற்சியின் கீழ், இந்தியா மற்றும் வெளிநாடுகளில் இருந்து புகழ்பெற்ற பேச்சாளர்கள் குறிப்பிட்ட கருப்பொருள்களில் முழுமையான விரிவுரைகளை வழங்கினர்.

நாட்டின் பொருளாதார வளர்ச்சியில் உலோகவியலாளர்கள் ஆற்றிய முக்கிய பங்கிற்கு மரியாதை செலுத்தும் வகையிலும்,  இந்தியாவின், புகழ்பெற்ற உலோகவியலாளர்கள் மற்றும் இந்தியாவின் பொருள் விஞ்ஞானிகளின் விலைமதிப்பற்ற பங்களிப்புகளுக்காகவும்  இவ்விருதுகள் வழங்கப்பட்டு  கௌரவிக்கப்படுகிறது. இந்நிகழ்ச்சியின் ஒரு பகுதியாக  உலோகவியல் சமூகத்தின் முன் தங்கள் தொழில்நுட்ப சாதனைகளை காட்சிப்படுத்தினர்.

14 நவம்பர் 2015 அன்று நடந்த என்எம்டி நடவடிக்கைகளில், பேராசிரியர். என்.பி.காந்தி நினைவகம், டாக்டர். தயா ஸ்வரூப் நினைவு மற்றும் ஜி.டி.பிர்லா பதக்கம் ( கன்ஷ்யாம் தாஸ் பிர்லா ) விரிவுரைகள். IIM ஆனது உலோகவியலாளர்கள், பொருள்சார் விஞ்ஞானிகள், வல்லுநர்கள், ஆராய்ச்சியாளர்கள், ஆசிரியர்கள் மற்றும் மாணவர்களின் சிறப்பான பங்களிப்புகளை அங்கீகரித்து வெகுமதி அளிக்கிறது. 

## மேற்கோள்கள்

பகுப்பு:இந்திய விருதுகள்
ரசனா பண்டாரி

**ரசனா பண்டாரி**  (*Rashna Bhandari*), இந்தியாவில் ஐதராபாத்தில் உள்ள டி. என். ஏ. கைரேகை மற்றும் ஆய்ந்தறிதல் மையத்தில் உயிரணு சமிக்கை ஆய்வகத்தின் தலைவராக உள்ளார். உடலியல் மற்றும் வளர்சிதை மாற்றத்தில் இனோசிட்டால் பைரோபாசுபேட்களின் பங்கைப் புரிந்துகொள்வதில் குறிப்பாக முக்கியத்துவம் கொடுத்து, உயிரியல் அமைப்புகளில் சமிக்ஞை கடத்துதல் தொடர்பான ஆய்வினை மேற்கொண்டு வருகிறார் பண்டாரி.

## கல்வி
பண்டாரி அனைத்திந்திய மருத்துவ அறிவியல் கழகத்தில் மனித உயிரியலில் இளநிலைப் பட்டம் பெற்றார். இதைத் தொடர்ந்து இந்திய அறிவியல் நிறுவனத்தில் உயிரியல் அறிவியலில் முதுகலைப் பட்டமும் முனைவர் பட்டமும் பெற்றார்.

## தொழில்
பண்டாரி 2008-ல் டி. என். ஏ. கைரேகை மற்றும் நோயறிதல் மையத்தில் அறிவியலாளராக ஆய்வுப்பணியில் சேர்ந்தார்.

இந்திய அறிவியல் நிறுவனத்தில்  தனது முனைவர் பட்டத்திற்குப் பிறகு, பண்டாரி சந்தியா ஸ்ரீகாந்த் விசுவேசுவரியாவுடன் சவ்வு-பிணைக்கப்பட்ட குவானைலைல் சைக்லேஸ், ஜி. சி. சி. மூலம் சமிக்ஞை கடத்துதலில் பணியாற்றினார். இது குடல் சவ்வு முழுவதும் திரவம் மற்றும் அயனி சமநிலையினைப் பராமரிப்பதில் ஈடுபட்டுள்ளது.

2001ஆம் ஆண்டில், பண்டாரி, பெர்க்லியில் உள்ள கலிபோர்னியா பல்கலைக்கழகத்தில் உள்ள ஜான் குரியன் ஆய்வகத்தில், உயிரணு சமிக்கையில் ஈடுபட்டுள்ள புரதங்களின் கட்டமைப்பு உயிரியல் மற்றும் உயிர்வேதியியல் ஆகியவற்றில் பணிபுரிய ஒரு முனைவர் பட்ட பிந்தைய ஆய்வாளராகச் சேர்ந்தார். 2003-ல், பண்டாரி பால்ட்டிமோரில் உள்ள ஜான்ஸ் ஹாப்கின்ஸ் மருத்துவப் பள்ளிக்கு இடம்பெயர்ந்தார். இங்கு அவர் சாலமன் ஸ்னைடருடன் இணைந்து இனோசிட்டால் பைரோபாசுபேட்டுகளின் சமிக்ஞை செய்யும் மூலக்கூறுகளாகப் பங்காற்றுவதைப் புரிந்துகொள்வதில் பணியாற்றினார்.

2015-ல், பண்டாரி தலைமையிலான குழு, குறைந்த அளவு ஐபி7 கொண்ட எலிகள் இரத்தம் உறைவதைக் குறைப்பதைக் கண்டறிந்தது. ஐபி7-ன் போதிய அளவுகள் பாலிபாஸ்பேட் எனப்படும் மற்றொரு பாஸ்பேட் நிறைந்த மூலக்கூற்றைக் குறைக்க வழிவகுத்தது (ஒன்றோடொன்று இணைக்கப்பட்ட பாஸ்பேட் குழுக்களின் நீண்ட சங்கிலி). பாலூட்டிகளில், பாலிபாசுபேட் முக்கியமாக இரத்தத்தட்டுகளில் காணப்படுகிறது. இவை உருவாகும்போது இரத்தக் கட்டிகளை வலுப்படுத்த உதவுகிறது. இரத்தத்தட்டுகளுக்குள் இருக்கும் பாலிபாசுபேட்டுகள் உறைதலின் போது உடைந்துவிடும். இந்த பாலிபாசுபேட்டுகள் மற்றும் பிற கூறுகள் உறைவிற்கான அடிப்படை கட்டமைப்பை உருவாக்கப் பொருட்களை வெளியிடப்படுகின்றன. ஐபி7 அளவைக் குறைப்பது, இரத்த உறைதலைக் குறைப்பதன் மூலம் பக்கவாதம் அல்லது மாரடைப்பைத் தடுப்பதில் சாத்தியமான பயன்பாடுகளைக் கொண்டிருக்கலாம்.

லட்சியம் வெற்றிக்கு வழிவகுக்கும், பாலினம் அல்ல என்று பண்டாரி நம்புகிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பிரகலாத் திபன்யா

thumb|பிரகலாத் சிங் திபானியா
**பிரகலாத் சிங் திபன்யா** (*Prahlad Singh Tipaniya*) ஒரு இந்திய நாட்டுப்புறப் பாடகர் ஆவார், இவர் மத்தியப் பிரதேசத்தைச் சேர்ந்தவர் ஆவார். இவர் மால்வி நாட்டுப்புற பாணியில் கபீர் பஜனைகளை நிகழ்த்துகிறார்.

இவர் தம்புரா, கர்தல், மஞ்சிரா, தோலக், ஹார்மோனியம், டிம்கி மற்றும் வயலின் கலைஞர்களின் குழுவுடன் இணைந்து நிகழ்ச்சிகளை நடத்துகிறார்.

## தொடக்க கால வாழ்க்கை
பிரகலாத் திபானியா 1954 ஆம் ஆண்டு செப்டம்பர் 7 ஆம் நாள் மத்தியப் பிரதேசத்தின் மால்வாவில் உள்ள லுனியாகேடி, தாரானாவில் ஒரு மால்வி பலாய் சாதிக் குடும்பத்தில் பிறந்தார்.

## தொழில்
thumb|பிரகலாத் எஸ் திபன்யா இந்தூரில் ஒரு விழாவில் கலந்து கொண்ட போது
பிரகலாத் சிங் திபன்யா ஐக்கிய இராச்சியம், அமெரிக்கா மற்றும் பாக்கித்தான் மற்றும் இந்தியாவிலும் "அமெரிக்கா மீ கபீர் யாத்ரா" மற்றும் "ஹத்-அன்ஹாத்" எனப் பெயரிடப்பட்ட வெவ்வேறு 'யாத்ராக்களில்' பயணம் செய்துள்ளார், மேலும் இவரது இசை இந்தூரில் உள்ள அகில இந்திய வானொலி நிலையங்களில் ஒலிக்கப்பட்டுள்ளது. போபால், ஜபல்பூர், பாட்னா, லக்னோ மற்றும் கான்பூர் ஆகிய வானொலி நிலையங்களிலும் ஒலிபரப்பப் பட்டுள்ளது. தூர்தர்ஷனிலும் இவரது இசைக் கச்சேரிகள் இடம்பெற்றது. மத்தியப் பிரதேச அரசின் ஷிகர் சம்மான் (2005), 2007-ஆம் ஆண்டில் சங்கீத் நாடக அகாடமி விருது மற்றும் 2011-ஆம் ஆண்டில் பத்மசிறீ உட்பட பல விருதுகளை திபானியா பெற்றுள்ளார் 

இவர் ஆண்டுதோறும் சூஃபி இசை விழா, ருஹானியாத் மற்றும் எண்ணற்ற கபீர் விழாக்களிலும் பாடல்களைப் பாடி இசை நிகழ்ச்சிகள் நிகழ்த்தியுள்ளார். இவர் "சத்குரு கபீர் ஷோத் சன்ஸ்தான்" என்ற திட்டத்தையும் நடத்தி வருகிறார்.
thumb|இந்தியில் இளங்கலைப் பட்டம் (1980) & வரலாற்றில் இளங்கலைப் பட்டம் (1984). உபயம்: சலோ ஹமாரே தேஷ் (கபீர் திட்டம்)
இவர் இளங்கலை அறிவியல் பட்டதாரி ஆவார். இவர் அரசுப் பள்ளியில் கணிதம் மற்றும் அறிவியல் ஆசிரியராக உள்ளார். இவர் 1980 ஆம் ஆண்டில் இளங்கலைப் பட்டம் பெற்றார்.  உஜ்ஜைனியில் உள்ள அரசாங்க மகாவித்யாலயா தேவாஸ் விக்ரம் பல்கலைக்கழகத்தில் 1984 ஆம் ஆண்டில் வரலாறு பாடத்தில் முதுகலைப் பட்டம் பெற்றார்.

"அஜப் சாஹர்- தி கபீர் ப்ராஜெக்ட்" என்ற திட்டத்தின் கீழ் இந்திய ஆவணப்படத் தயாரிப்பாளரான ஷப்னம் விர்மானி தயாரித்த 3 ஆவணப் படங்களில் திபன்யாவும் பங்கு பெற்றுள்ளார்.

இவர் இந்திய தேசிய காங்கிரசில்  சேர்ந்தார். இவர் மத்திய பிரதேசத்தில் உள்ள தேவாஸ்-ஷாஜாபூர் நாடாளுமன்றத் தொகுதியிலிருந்து 2019-ஆம் ஆண்டில் இல் நாடாளுமன்றத் தேர்தலில் போட்டியிட்டார்.

## மேற்கோள்கள்

## வெளி இணைப்புகள்

* கபீர் திட்ட அதிகாரப்பூர்வ இணையதளம்

பகுப்பு:மத்தியப் பிரதேச நபர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்